TIDLIGERE FORLØB - Personlig træner Henrik Sørensen Personlig træner Henrik Sørensen\nWarning: Parameter 1 to wp_default_scripts() expected to be a reference, value given in /var/www/xn--din-personlige-trner-y0b.dk/public_html/wp-includes/plugin.php on line 546\nWarning: Parameter 1 to wp_default_styles() expected to be a reference, value given in /var/www/xn--din-personlige-trner-y0b.dk/public_html/wp-includes/plugin.php on line 546\nWarning: Illegal string offset 'output_key' in /var/www/xn--din-personlige-trner-y0b.dk/public_html/wp-includes/nav-menu.php on line 601\nStart din forandring i dag!\nEt overblik over tidligere klienters forløb\nHvorfor kontaktede jeg Henrik?\nJeg kontaktede Henrik efter jeg havde afholdt barsel og nu var det nok! For ca. 7 år siden havde jeg et vægttab på ca. 40 kg. Desværre var de 20 kg. kommet “snigende” tilbage, da jeg mistede fokus. Jeg var virkelig nedtrykt over denne vægtøgning – det virkede uoverskueligt og jeg skammede mig. Det kunne virkelig mærkes både mentalt og fysisk, og jeg var træt af det. Trods min holdning om at tage ansvar for eget liv og klare problemerne selv, måtte jeg vågne op og få noget selverkendelse. Hjælp var netop hvad jeg havde brug for, og jeg valgte at investere i mig selv ved at vælge Henrik som personlig træner.\nHvad har jeg fået ud af forløbet?\nIkke nok med at der er røget en masse fedt, centimeter og præcis 10 kg – har jeg fået et selværds – og selvtillidsboost.\nJeg ønskede at komme hurtigt tilbage til min normale krop efter endt graviditet. Det jeg ville have var et holdbart vægttab og en sundere livsstil. Valget faldt på Henrik, da jeg havde hørt meget godt om ham fra min omgangskreds.\nDa jeg startede hos Henrik i januar måned havde jeg allerede tabt 15 kg selv og så egenlig bare forløbet med Henrik som et boost til mit videre vægttab og derefter ville jeg vende tilbage til hvad jeg havde gjort for at tabe de første kilo. Jeg havde aldrig før interesseret mig for styrketræning og jeg kunne egentlig kun se mig selv som en cardio-pige og tænkte også kun på denne form for træning når det gjaldt vægttab. Angående kosten tænkte jeg Henrik var sindssyg, da jeg skulle igennem den første dag med alt den mad der stod på kostplanen. Der var virkelig meget! Samtidig har jeg også haft det svært med at skulle indtage så store portioner, da meget mad i min verden havde betydet at jeg tog på.\nMen jeg må efter 6 måneders selskab med Henrik indrømme at han har formået…\nJeg kontaktede Henrik efter en anbefaling fra en kammerat. Det var vigtigt for mig, at få en træner der gik op i sit job og, hvor videreuddannelse var en selvfølge. Jeg har altid trænet meget og har tidligere spillet håndbold på højt plan, så træning og styrketræning var ikke fremmed for mig.\nJeg startede hos Henrik efter en veninde havde anbefalet ham. Jeg havde behov for et skub, for at komme igang med træning og en sundere kost. Jeg var dog skeptisk, da jeg aldrig før havde haft en personlig træner. Dog ramte Henrik mig fra første møde. En skøn jyde, helt nede på jorden og med et hav af ideer.\nBetina – Mor til to\nTo graviditeter indenfor 3 år havde tæret på min krop. Udover dette har jeg har haft en elevatorvægt i de seneste 15 år. Siden mine teenageår, har jeg været på alle tænkelige kurer (her mener jeg virkelig alle). Hver eneste gang jeg skulle på kur, var det en kamp at komme af med de overflødige kilo. Flere af gangene formåede jeg også, at smide 20 kilo – men kiloene kom desværre listende på igen, og indenfor et år var jeg næsten 20 kilo tungere. I endnu et af mine forsøg på at komme mine kilo til livs, valgte jeg at kontakte Henrik.\nJeg lyver ikke når jeg skriver jeg glædet mig til HVER en time, dette på trods af jeg vidste at træningen var hård og jeg ville have ømme muskler dagen derpå.\nI første omgang for at tabe mig efter 2 børn og nogle hårde år pga. min mands sygdom. Jeg ved jeg ikke har rygrad til at træne alene, og at løbe 2-3 gange om ugen gav mig ikke det ønskede vægttab, der skulle ske noget mere. Det var i første omgang et sats, for jeg har ingen erfaring med personlige trænere, men har hørt fra andre, at det er noget der kan give resultater.\nJeg har lært at træne, bare det at færdes i et træningscenter og ikke føle mig malplaceret og som et fjols. Nu kan jeg faktisk finde ud af at træne, ved hvad maskinerne skal bruges til og hvordan jeg kan styrke min krop. Jeg har været gennem en kostomlægning og fundet glæden og kreativitet ved den, som faktisk fungerer for hele familien, trods vi er en børnefamilie.\nJette – Sclerose patient\nJeg har igennem de sidste mindst 5 år prøvet adskillige genoptræninger og vedligeholdelsestræninger. Men uden den optimale effekt som jeg ønskede – og kunne forvente. Da jeg startede min træning med Henrik havde jeg ondt i lænden og ondt i venstre lår. Min gang-distance var temmelig begrænset, og jeg kunne ikke rejse mig fra siddende stilling uden at “få en hånd”, eller at have noget at tage fat i.\nEfter nu at have trænet hos personlig træner Henrik Sørensen i ca. et halvt år kan jeg\nSclerose patient - Jette\nJohn – 12 uger med 2 sessioner pr uge.\nJeg gik med følelsen af, at jeg var blevet hyggetyk. Ikke noget voldsomt, bare lidt mere end normalen. Derfor har jeg gentagende gange forsøgt at starte på det ene og den andet form for motion; crossfit, løb alene og med kollegaer, men det lykkes aldrig rigtigt at få det ind som noget fast i hverdagen.\nJeg har nu været i gennem 12 uger med Henrik og det har været fantastisk. Forløbet har været nemt, ja det lyder jo nok lidt som om jeg ikke har givet mig nok, men jeg har tabt mig 10 kg og tabt mig 28 cm rundt på kroppen, gået fra 1/4 fedt på kroppen til 1/5. Jeg har fået mærkbare, stærke og synlige muskler, en viden og forståelse af, hvad den rigtige kost kan gøre for kroppen.\nHanne – 12 uger med 2 sessioner pr uge.\nJeg har før tabt en del kg og ved jo egentlig godt hvad der skal til, men selvom jeg allerede før spiste rimeligt sundt og motionerede jævnligt, skete der bare ingenting. Det påvirkede mit humør at jeg langsomt kunne se at vægten steg.\n12 ugers forløb med 3 sessioner om ugen. Jesper tabte sig 10 kg, opbyggede muskelmasse og blev stærkere. Han kom til mig da han ikke kunne finde motivationen til at komme igang med træningen. Han ville gerne tabe sig og se godt ud igen. Træningen har bestået af både styrketræning og cardio.\nJesper - Før & Efter (bag)\n12 ugers forløb med 3 sessioner om ugen. Jesper tabte sig 10 kg, opbyggede muskelmasse og blev stærkere. Han kom til mig da han ikke kunne finde motivationen til at komme i gang med træningen. Han ville gerne tabe sig og se godt ud igen. Træningen har bestået af både styrketræning og cardio.\nJesper - Før & Efter (front)\nPia. – 12 uger med 2 sessioner pr uge.\nHun har haft et 12 ugers forløb med 2 sessioner pr uge og tabt ca. 14 kg og er blevet 38,5 cm mindre om arme, mave, baller og lår tilsammen.\nJeg kontaktede Henrik 7 måneder efter jeg havde født mit andet barn. Jeg var overvægtig og havde været det lige så længe jeg kan huske. Jeg var træt af tøj der strammede alle de forkerte steder og træt af at starte på en ny kur hver mandag morgen og jeg trængte bare til at prøve noget helt andet end ugebladskure på egen hånd. Jeg havde brug for et skub og en at stå til ansvar for, og det blev så en personlig træner i form af Henrik\nFør Efterbillede 3\nFør Efterbillede 2\nFør Efterbillede 1\nJeg kontaktede Henrik efter, at jeg på egen hånd havde tabt en del kg, hvorefter mit vægttab var gået i stå. Mit ønske var at komme af med mere overflødig fedt, at blive stærkere, opbygge muskelmasse og få mere viden om sund kost på den rigtige måde.\nHvad har jeg lært og fået ud af forløbet med Henrik?\nJeg har tabt en masse fedt, fået større muskler og blevet meget stærkere. Både kostplan og træningsprogrammer har været hårde på den gode måde. Kosten er blevet justeret undervejs og jeg har løbende fået nye træningsprogrammer, så træningen ikke blev kedelig – hvilket jeg har sat enorm stor pris på! Jeg hviler mere i mig selv nu, er bedre tilfreds med min krop.\n12 ugers forløb med 2 sessioner om ugen. Kvinden har tabt 9 kg, er blevet stærkere og forbedret sin mobilitet væsentligt. Hun føler nu mere overskud i sin hverdag, er blevet gladere og har fået mod på mere. Træningen har bestået af både styrketræning og cardio.\nRB - Før&Efter (bag)\nRB - Før & Efter (front)\nDet første billede er taget 4 måneder efter hun har født, de andet billede er 10 måneder senere. Træningen har bestået af styrketræning og en mindre del cardio.\nJeanne Før & Efter\nDet første billede er taget 4 måneder efter hun har født. Det andet billede er 10 måneder senere. Træningen har bestået af styrketræning og en mindre del cardio.\nBoot Camp hold forår 2017\n“Fantastisk forløb. 100% investeringen værd”.\n“Super sej og ikke mindst sympatisk (meget vigtig) træner :)”.\n“Tak for din fede måde at være på – uden dig havde jeg ikke nået så langt”.\n“Godt forløb for mig til at komme igang med at træne igen og til at starte vægttab”.\n“Et vild fedt og motiverende forløb og hold”.\n“Jeg er i den grad tilfreds med forløbet. Der har været en stemning, hvor man har haft lyst til at yde sit bedste!”.\n“Tak for en fed Bootcamp. Dit engagement og din disciplin er meget motiverende”.\nBoot Camp hold forår 2016\n“Mit mål med forløbet var at blive glad for mig selv, og det er jeg i den grad blevet”.\n“Endnu engang en succes! Jeg vender gerne tilbage igen igen – STOR ros til dig”.\n“En god racerbil kører ikke optimal og opnår ikke gode resultater uden en god fører”.\n“God måde at få gang i alle musklerne, også dem jeg ikke vidste jeg havde”.\n“Vil til enhver tid opfordre folk til at gøre det, hvis de har brug for et skub i en sundere retning”.\nBoot Camp hold efteråret 2015\n“Det var sjovt og hårdt til træning – og hyggeligt efterhånden som man lærte hinanden at kende”\n“Super træning som jeg helt sikkert vil arbejde videre med”\n“Det har været en fornøjelse og jeg har virkelig set frem til hver træning. Har fået inspiration til, hvordan jeg selv kan optimerer min træning”\n“Din motivation har været fantastisk og har fået mig til at give mig selv meget mere til træningerne”\n“Det er superfedt, at du altid svarer på alle mulige spørgsmål på Facebook osv, så man føler sig i trygge hænder”\n“Superfed træning – det er fedt at blive presset”\n“Dit engagement kan man ikke klage over :)”\n“Jeg synes det har været et fantastisk forløb, hvor jeg har set nogle fantastiske resultater”\nBoot Camp Billede 2\nBoot Camp Billede 1\nBoot Camp hold foråret 2015\n”For mig har det været et ”turn-around” i forhold til at ændre livsstil. Jeg er så glad for, at jeg gjorde det, og føler jeg er kommet på rette spor.”\n”Du har været rigtig god til at motiverer mig og holde humøret oppe – det er uden tvivl det bedste jeg har gjort for mig selv.”\n”Det har været så fedt!! For første gang i mange år har jeg levet sundt i en længere periode – som jeg er motiveret til at fortsætte med.”\n”Det har været supergodt, overskueligt og jeg har holdt motivationen. Jeg havde ikke tabt mig uden.\n”Alt i alt har det været 8 superfedt uger. Du brænder for det her og det kan man mærke på dig – det har været fedt at være med på holdet.”\n”Feeeed træning – elsker det!!”\nBoot Camp Vinter 2015/2016\nResultater fra 8 ugers vinter Boot Camp.\nKØGE BUGT PT STUDIE\nTELEFON:\t42 57 15 67\nCVR NR: 26913136\n© Din personlige træner - by Rerup


'Topmodel'-vinder smidt ud af gymnasiet\nAf Emilie Holm Egebro - 29. jul. 2015 kl. 19:25\n‘Topmodel’-vinder smidt ud af gymnasiet\nFor meget fravær blev årsagen til, at Sarah Kildevæld Madsen måtte forlade gymnasiet.\nDen nu 19-årige Sarah Kildevæld Madsen vandt sidste år ‘Danmarks næste Topmodel’. Det var dengang tredje gang, hun forsøgte sig i programmet, så det var en kæmpe drøm, der gik i opfyldelse, da hun efter lang kamp kunne kalde sig vinder af ‘Topmodel 2014’.\nMen med titlen følger også konsekvenser. To uger inden sommerferien blev Sarah smidt ud af sin HHX-klasse.\n– Jeg var jo næsten lige startet på gymnasiet, da jeg vandt ‘Topmodel’, og derefter fik jeg bare alt for meget fravær på grund af de mange modeljobs. Så lige inden eksaminerne blev jeg smidt ud, forklarer Sarah til Realityportalen.dk og fortsætter:\n– Jeg var ret ked af det over det, for jeg var glad for min klasse og skolen. Men på samme tid ville jeg jo gerne sige ja til alle de modeljobs, som jeg blev tilbudt, da det jo var min drøm, der endelig var gået i opfyldelse.\nForsøger sig igen med skolen\nPå trods af udsmidningen af HHX forsøger Østbirk-pigen sig dog alligevel igen på skolebænken efter sommerferien.\n– Jeg starter på HF efter sommerferien i enten Vejle eller Horsens. Det er jo svært at sige, hvordan det kommer til at gå, men jeg har en ide om, at de er lidt mere strikse med fravær på HHX, end de er på HF. Og jeg ved jo heller ikke, om jeg får lige så travlt med min modelkarriere det næste år, siger Sarah og tilføjer:\n– Det kan jo godt være, at det bare lige har været super meget, fordi det var det første år efter ‘Topmodel’, men jeg håber da bestemt, at det fortsætter. Jeg er jo simpelthen så glad for modellivet. Så nu tager jeg det bare lidt, som det kommer med skolen og modelkarrieren, det er jeg nødt til.\nLÆS OGSÅ: Lu blev nummer 2 i ‘Topmodel’: Sarah var den rigtige vinder\nHavde regnet med udlandet\nSarah har haft travlt med mange modeljobs, siden hun vandt kontrakten med Unique Models. Hun havde dog håbet på, at hun ville have stiftet mere bekendtskab med udlandet.\n– Jeg havde bestemt håbet på, at jeg den dag i dag ville have været mere i udlandet til foto-shoots. Men jeg har fundet ud af, at det bare er svært at vide med denne branche. Det er meget forskelligt fra model til model, så nu må jeg bare tage det, som det kommer, siger Sarah og fortsætter:\n– Jeg har dog næsten lige været i Milano, hvor jeg mødtes med nogle forskellige modelbureauer, så det bliver spændende, hvad det bliver til. Ellers så er der jo modeuge inden længe, og det er der, hvor jeg indtil videre har haft mest succes. Så der håber jeg på, at jeg får travlt igen ligesom sidst.\nSe billederne af Sarah øverst i galleriet.\nLÆS OGSÅ: Se finalisternes forsidebilleder


Spm om bleer... - Alt om Børn\nSpm om bleer…\nAlt om Børn › Fora › Mødregrupper › Mødregruppe April 2007 › Spm om bleer…\n26/06/2007 kl. 21:06 #509988\nMin tøs på 9 uger har den seneste måned haft stadigt længere perioder, hvor der ikke bliver lavet bonus-bleer… Typisk går der mere end et døgn imellem, hvor der så kun bliver tisset en masse. Det er jo i sig selv ikke unormalt, men hendes afføring – når den kommer – er så meget flydende og ikke spor grynet, som ammebørns afføring ellers typisk er. Min store dreng lavede aldrig den slags bleer – er det noget, man skal bekymre sig om??\nFra Mathilde og Kaisa 9+2\n26/06/2007 kl. 22:06 #2297041\nvi har haft det samme problem med Fenja, og vi snakkede om at det måske var fordi “remoluden” var blevet fortyndet, hvis hun havde tisset samtidig med.\nVed ikke om det er det, men teorien er god.\nDesuden er vi så tilbage med at hun har afføring en gang om dagen, og det er rigtig remolade\n27/06/2007 kl. 10:06 #2297040\nJeg ved ikke om du skal bekymre dig om det, men jeg ved, at meget tynd afføring godt kan være tegn på forstoppelse, fordi det ligesom er det eneste der kan komme forbi.\nMen når det har varet så længe, så er det nok ikke det. Men jeg tror lige jeg ville nævne det for sp.\n27/06/2007 kl. 16:06 #2297038\nHer er der også indenfor de sidste par uger blevet længere mellem afføringerne. Senest er der lige gået 5 dage siden der sidst var bonus og så kommer det også bare i stor stil og er ikke særlig grynet, men det har jeg nu ikke bekymret mig det store om (skal jeg det?). Jeg er mere bekymret over at der går så lang tid imellem, for når det så kommer, kan det bare ikke være i en ble, så det er temmelig besværligt, hvis man ikke er hjemme når det begynder!!! Jeg har heldigvis været hjemme de 3 gange det er sket. Ville altså hellere have at hun kom af med det hver dag, men det kan jeg jo ikke bestemme :o)\nVibeke og Rebecca 9+6\n27/06/2007 kl. 18:06 #2297039\nAlvilda laver mange bleer hver dag, og det har hun altid gjort. Og vi snakker ikke bare et par stykker men oppe omkring 10 bleer i døgnet! Har snakket med sp om det, og svaret var, at børn er forskellige. Jeg misunder nu lidt jer, der har børn der skider mindre (undskyld sproget) 🙂 Der er jo heller ikke helt billigt -tør slet ikke regne på vores bleudgifter 😉\nVh Ida og Alvilda 190407\n27/06/2007 kl. 20:06 #2297037\nVed vores Mathilde går også en del dage i mellem afføring og det er meget tyndt. dette er helt normalt og ikke grund til at være bekymret, da hun er rent bryst barn.\ndet er dog en helt anden sag hvis de får flaske, så skal de helst af med noget hver dag og så har de også nemmere ved at blive forstopppet.\nkh christine og mathilde 10 uger i morgen.